Asetus jäkälän maastaviennistä annetun lain soveltamisesta annetun asetuksen muuttamisesta
Suomen asetuskokoelma 256/1938.

A s e t u s

jäkälän maastaviennistä annetun lain soveltamisesta

annetun asetuksen muuttamisesta.

Annettu Helsingissä 30 päivänä kesäkuuta 1938.

___

  Apulaismaatalousministerin esittelystä muutetaan jäkälän maastaviennistä annetun lain soveltamisesta 4 päivänä kesäkuuta 1931 annetun asetuksen 2 § näin kuuluvaksi:

2 §.

Maasta älköön vietäkö jäkälää, joka on koottu ennen 1 päivää syyskuuta tai josta kussakin pakkauksessa on enemmän kuin 10 % alle 8 senttimetrin pituista tahi joka on tumman- tai vihreänharmaata, likaista taikka homeista tahi josta ei ole eroitettu multaa, puun oksia, havunneuloja ja muuta siihen kuulumatonta.

Näytteeksi tarkoitettua jäkälää saatakoon kuitenkin maatalousministeriön antamalla luvalla ja sen asettamilla ehdoilla koota ja ilman tarkastusta viedä maasta jo ennen syyskuun 1 päivää.

Helsingissä 30 päivänä kesäkuuta 1938.

Tasavallan Presidentti

KYÖSTI KALLIO.

Apulaismaatalousministeri J. Koivisto.

</div>

Jäkälän vienti